Մեկ այլ եկեղեցի էլ գտնվում է հայազգի մեծահարուստ գինեգործ Վասիլ Թայիրովի ամառանոցի բակում (19-րդ դարի վերջ): Ի դեպ, 1999-ից Թայիրովների տունը վերածվել է Գուգարաց թեմի առաջնորդարանի: Դե, հասանք Թաիրովների տուն, ուրեմն շարժվենք առաջ, քանի որ փոքրիկ կամուրջն ինձ տանում է արդեն դեղնած այգի: Բայց մինչև այգին հասնելը, կանաչ կամրջի կողքով եմ անցնելու: Սիրահարներն այստեղ կողպեք են կախում՝ որպես իրենց սիրո հավերժության խորհրդանիշ: Դե, հիմա սիրո կողպեքներին ավելացավ նաև իմը: